Tarixda birinchi marta 24 soatlik klip ishlab chiqildi

Amerikalik qo‘shiqchi va bastakor Farrel Uillyams internet tarmog‘iga 24 soat davom etadigan musiqiy klip joylashtirdi. Bu haqda The Verge nashri xabar bermoqda.

 Foto © sbtv.co.uk
Ushbu klip translaytsiyasi amalga oshirilayotgan 24hoursofhappy.com saytida uning bunday davomiylik bo‘yicha tarixda birinchi ekani ta’kidlangan.
24 soatlik video Uillyamsning 18-iyun kuni katta ekranlarga chiqqan “Jirkanch kamina 2” (“Despicable Me”) animatsion filmi uchun yaratilgan qo‘shig‘i — “Happy”ga bag‘ishlangan. Aslida to‘rt daqiqalik trek qayta-qayta “aylanadi”. Ekranda esa turli yosh va jinsdagi odamlar raqsga tushadi. Trek har qaytalanganida, boshqa-boshqa raqqoslar paydo bo‘ladi. Ijodkorning g‘oyasi bo‘yicha video Los-Anjeles hayotining bir kunini qamrab oladi.

 Foto © The Verge
The Verge’ning ta’kidlashicha, 24 soatlik klip Uillyams uchun o‘ta omadli kelgan yilni “yakunlamoqda”. Ushbu ijodkor Jay Z va Mayli Sayrusning yangi albomlari uchun yaratilgan qo‘shiqlarga prodyuserlik qildi, shuningdek, 2013-yilning eng ommabop singllari: Daft Punk’ning “Get Lucky” va Robin Tikning “Blurred Lines” qo‘shiqlarini yozishda qatnashdi.